CELEX: 31987R3427
Language: mt
Date: 1987-11-16 00:00:00
Title: Ir-Regolament tal-Kummissjoni (KEE) Nru 3427/87 tas-16 ta’ Novembru 1987 li jistipula r-regoli dettaljati għall-intervent fis-suq tar-ross

Avviż Legali Importanti

|

31987R3427

Official Journal L 326 , 17/11/1987 P. 0025 - 0026

		Ir-Regolament tal-Kummissjoni (KEE) Nru 3427/87tas-16 ta’ Novembru 1987li jistipula r-regoli dettaljati għall-intervent fis-suq tar-rossIL-KUMMISSJONI TAL-KOMUNITAJIET EWROPEJ,Wara li kkonsidra t-Trattat li jwaqqaf il-Komunità Ekonomika Ewropea,Wara li kkunsidrat ir-Regolament tal-Kunsill (KEE) Nru 1418/76 tal-21 ta’ Ġunju 1976 dwar l-organizzazzjoni komuni tas-suq tar-ross [1], kif l-aħħar emendat bir-Regolament (KEE) Nru 1907/87 [2], u b’mod partikolari Artikolu 5(6) tiegħu,Billi Artikolu 5(1) tar-Regolament (KEE) Nru 1418/76 li jippermetti x-xiri biss jekk il-prezz tas-suq jibqa’ taħt il-prezz ta’ l-intervent għal ċertu perjodu; billi l-iskop ta’ dik id-dispożizzjoni huwa li ma tħallix rikors għal intervent fuq l-iċken ċaqliq fil-prezzijiet u li jattiva x-xiri l-ġewwa biss meta l-livell tal-prezzijiet huwa taħt il-prezz ta’ l-intervent għal ċertu perjodu; billi ġimgħatejn ikunu żmien biżżejjed għal dak il-perjodu;Billi, taħt l-arranġamenti l-ġodda ta’ l-intervent preskritti bir-Regolament (KEE) Nru 1907/87, xiri l-ġewwa bl-intervent jista’ jsir biss fuq il-bażi tal-paragun tal-prezzijiet tas-suq mal-prezz ta’ l-intervent; billi dan ta’ l-aħħar huwa stabbilit għal kwantità standard tal-prodott fl-istadju tal-bejgħ bl-ingrossa, imwassal fil-maħżen qabel jinħatt; billi minħabba l-paragun il-prezz tas-suq għandu jkun stabbilit mill-prezzijiet irrekordjati f’punt identiku;Billi, jekk is-sistema ta’ l-intervent għandha titmexxa sewwa, l-irrekordjar tal-prezzijiet għandu jkun limitat għas-suq fejn il-provvista l-aktar taqbeż id-domanda; billi, għal dak il-għan, il-prezz tas-suq biss tal-varjetà li l-aktar tirrapresenta dik il-parti tal-produzzjoni li taqbeż id-domanda għandha tkun rekordjata; billi, iżda, dispożizzjoni għandha ssir biex tikkonsidra s-sitwazzjoni tas-suq fi Spanja fejn hemm iż-żejjed;Billi perjodu itwal ta’ osservazzjoni tas-suq għandu jkun meħtieġ qabel tittieħed deċiżjoni biex jitwaqqaf ix-xiri ta’ l-intervent milli huwa meħtieġ biex jinbeda x-xiri.Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għaċ-Ċereali,ADOTTAT DAN IR-REGOLAMENT:Artikolu 11. Deċiżjoni biex jinbeda x-xiri l-ġewwa ta’ l-intervent matul il-perjodu msemmi f’Artikolu 5(1) tar-Regolament (KEE) Nru 1418/76 għandha tittieħed jekk għal ġimgħatejn konsekuttivi il-prezz tas-suq rekordjat għal kull waħda minn dawk il-ġimgħat ikun anqas mill-prezz ta’ l-intervent applikabbli għall-ġimgħa konċernata.2. Ix-xiri l-ġewwa ta’ l-intervent għandu jitwaqqaf jekk il-prezz tas-suq rekordjat kif indikat fil-paragrafu 1 ikun, għal tlett ġimgħat konsekuttivi, daqs jew ogħla mill-prezz ta’ l-intervent applikabbli għal dak il-perjodu.Madankollu, l-offerti li jkunu saru qabel id-deċiżjoni li twaqqaf ix-xiri l-ġewwa ta’ l-intervent għandhom jibqgħu validi.Artikolu 21. "Il-prezz tas-suq", kif imsemmi f’Artikolu 5(1) tar-Regolament (KEE) Nru 1418/76, ifisser il-prezz rekordjat, kif stipulat f’Artikolu 3, fl-istadju tal-bejgħ bl-ingrossa għall-oġġetti mwassla fil-maħżen qabel jinħattu, kontra ħlas fil-pront.Il-prezzijiet għandhom ikunu aġġustati għall-kwalità standard.2. L-Istati Membri li fihom jinsabu s-swieq imsemmija f’Artikolu 3 għandhom javżaw lill-Kummissjoni sa nhar ta’ Erbgħa ta’ kull ġimgħa mill-aktar tard bil-prezz rekordjat fl-imsemmija swieq mill-Erbgħa tal-ġimgħa ta’ qabel u bil-fatturi kollha li kellhom x’jaqsmu mal-formazzjoni tagħhom.Artikolu 3Għall-għanijiet ta’ dan ir-Regolament:- il-prezzijiet għandhom ikunu rekordjati fuq is-suq ta’ Vercelli,- il-varjetà li għalija l-prezzijiet ikunu rekordjati tkun il-Lido.Madankollu fejn hemm ammont sinjifikament żejjed ta’ ross fis-suq Spanjol, il-prezzijiet rekordjati fuq is-suq ta’ Valenzja għall-varjetà ta’ Bahia jista’ jingħata kont tagħhom.F’dak il-każ il-prezz tas-suq, għall-għanijiet ta’ dan ir-Regolament, ikun il-medja fuq il-bażi tat-toqol li ġej:- 95 % tal-prezz tal-Lido rrekordjat f’Verceilli,- 5 % tal-prezz tal-Bahia rrekordjat f’Valenzja.Artikolu 4Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fis-16 ta’ Novembru 1987.Għall-KummissjoniFrans AndriessenViċi-President[1] ĠU L 166, tal-25.6.1976, p. 1.[2] ĠU L 182, tat-3.7.1987, p. 51.--------------------------------------------------